Tlalehong ea ho qetela e fumanoeng, ho bontšitsoe hore ho koalletsoe banna le basali ba Lipaki Tsa Jehova ba 52 maemong a mabe ka ho fetisisa. Le hoja ho se na ea seng a qositsoe, ba tšoeroe ka lebaka la matsoalo a bona a sa ba lumelleng hore ba nke karolo sesoleng, ka lebaka la bolumeli le a mang a sa tsejoeng. E se e le lilemo tse 20 joale ho tloha ka la 24 September, 1994 banna ba bararo e leng Paulos Eyassu, Isaac Mogos le Negede Teklemariam, ba tšoeroe ka lebaka la matsoalo a bona a sa ba lumelleng hore ba kenele sesole. Misghina Gebretinsae le Yohannes Haile, e leng ba bang ba Lipaki Tsa Jehova ba lilemo tse ka holimo ho 60, ba ile ba hlokahala ba ntse ba le chankaneng. Haesale Eritrea e ba naha e ikemetseng ka 1993, e ’nile ea kenya Lipaki Tsa Jehova chankaneng, ea li hlokofatsa ea ba ea li hlekefetsa.